《九锁山十咏·鸣凤洞》
宋代·吕同老

连峰路塸堮，幽洞摩苍穹。
石门松萝隘。伛偻趋儿童。
泠泠太古泉，环佩声丁东。
相传吴越年，威凤翔其中。
后来山中人，盛事夸无穷。
我疑王者瑞，岂预霸业雄。
元化有沦忽，世道多汙隆。
何时鸣朝阳，遥问山上桐。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。